===============================================================================
= V e l k o m m e n   t i l   V I M - v e j l e d n i n g e n  -  Version 1.7 =
===============================================================================

     Vim er en meget kraftfuld editor med mange kommandoer, for mange til
     at forklare i en vejledning som denne. Vejledningen er designet til at
     beskrive nok af kommandoerne til at du vil være i stand til let at bruge
     Vim som en alsidig editor.

     Det tager cirka 25-30 minutter at fuldføre vejledningen,
     afhængig af hvor meget tid der bruges på at eksperimentere.

     VÆR OPMÆRKSOM PÅ AT:
     Kommandoerne i lektionerne ændrer teksten. Opret en kopi af filen
     til at øve på (hvis du startede "vimtutor", så er det allerede en kopi).

     Det er vigtigt at huske på at vejledningen er sat op til at lære ved at
     bruge. Det betyder at du skal udføre kommandoerne for at lære at bruge
     dem ordentligt. Læser du kun teksten, så glemmer du kommandoerne!

     Sørg for at din Caps-Lock-tast IKKE er aktiveret og tryk
     på   j-tasten   nok gange til at flytte markøren så lektion 1.1
     fylder hele skærmen.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lektion 1.1.1: FLYT MARKØREN


   ** Tryk på h-,j-,k-,l-tasterne som vist, for at flytte markøren. **
	     ^
	     k		    Fif: H-tasten er til venstre og flytter til venstre.
       < h	 l >		 L-tasten er til højre og flytter til højre.
	     j			 J-tasten ligner en ned-pil.
	     v
  1. Flyt markøren rundt på skærmen indtil du er fortrolig med det.

  2. Hold ned-tasten (j) nede, indtil den gentager.
     Nu ved du hvordan du flytter til den næste lektion.

  3. Brug ned-tasten til at flytte til lektion 1.2.

BEMÆRK: Hvis du nogensinde bliver i tvivl om noget du skrev, så tryk på <ESC>
        for at stille dig i normal tilstand. Skriv så kommandoen igen.

BEMÆRK: Piletasterne bør også virke. Men med hjkl kan du flytte rundt
        meget hurtigere, når du har vænnet dig til det. Seriøst!

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      Lektion 1.1.2: AFSLUT VIM


  !! BEMÆRK: Læs hele lektionen, inden trinnene nedenfor udføres!!

  1. Tryk på <ESC>-tasten (for at være sikker på, at du er i normal tilstand).

  2. Skriv:	:q! <ENTER>.
     Det afslutter editoren, hvorved ændringer som du har foretaget forkastes.

  3. Vend tilbage hertil ved at udføre kommandoen som fik dig ind i
     vejledningen. Det var muligvis:  vimtutor <ENTER>

  4. Hvis du har lært trinnene udenad og er klar, så udfør trin
     1 til 3 for at afslutte og komme ind i editoren igen.

BEMÆRK: :q! <ENTER>  forkaster ændringer som du har foretaget. Om få lektioner
        vil du lære at gemme ændringerne til en fil.

  5. Flyt markøren ned til lektion 1.3.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		       Lektion 1.1.3: TEKSTREDIGERING - SLET


	   ** Tryk på  x  for at slette tegnet som markøren er ovenpå. **

  1. Flyt markøren ned til linjen med --->.

  2. Ret fejlene ved at flytte markøren indtil den er ovenpå
     tegnet som skal slettes.

  3. Tryk på	x-tasten  for at slette det uønskede tegn.

  4. Gentag trin 2 til 4 indtil sætningen er korrekt.

---> Kkoen sprangg ovverr måånen.

  5. Gå videre til lektion 1.4, nu hvor linjen er korrekt.

BEMÆRK: Efterhånden som du gennemgår vejledningen, så lær det ikke udenad,
        lær det ved at gøre det.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lektion 1.1.4: TEKSTREDIGERING - INDSÆT


			** Tryk på  i  for at indsætte tekst. **

  1. Flyt markøren ned til den første linje med --->.

  2. For at gøre den første linje magen til den anden, skal markøren flyttes
     ovenpå det først tegn EFTER der hvor teksten skal indsættes.

  3. Tryk på  i  og skriv de nødvendige tilføjelser.

  4. Efterhånden som hver fejl rettes, så tryk på <ESC> for at vende tilbage
     til normal tilstand. Gentag trin 2 til 4 for at rette sætningen.

---> Der mangler tekst dene .
---> Der mangler noget tekst på denne linje.

  5. Når du fortrolig med at indsætte tekst, så flyt til lektion 1.5.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lektion 1.1.5: TEKSTREDIGERING - VEDHÆFT


			** Tryk på  A  for at vedhæfte tekst. **

  1. Flyt markøren ned til den første linje med --->.
     Det er lige meget hvilket tegn markøren er på, på linjen.

  2. Tryk på  A  og skriv de nødvendige tilføjelser.

  3. Tryk på <ESC> når teksten er blevet vedhæftet for at vende tilbage til normal tilstand.

  4. Flyt markøren til den anden linje med ---> og gentag
     trin 2 og 3 for at rette sætningen.

---> Der mangler noget tekst på den
     Der mangler noget tekst på denne linje.
---> Der mangler også noget tek
     Der mangler også noget tekst her.

  5. Når du er fortrolig med at vedhæfte tekst, så flyt til lektion 1.6.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		         Lektion 1.1.6: REDIGER EN FIL

		    ** Brug  :wq  til at gemme en fil og afslutte. **

  !! BEMÆRK: Læs hele lektionen, inden trinnene nedenfor udføres!!

  1. Afslut vejledningen som du gjorde i lektion 1.1.2:  :q!
     Eller gør følgende i en anden terminal, hvis du har adgang til en.

  2. Skriv denne kommando i skalprompten:  vim tutor <ENTER>
     'vim' er kommandoen til at starte Vim-editoren, 'tutor' er navnet på
     filen som du vil redigere. Brug en fil som kan ændres.

  3. Indsæt og slet tekst, som du lærte vi de forrige lektioner.

  4. Gem filen med ændringer og afslut Vim med:  :wq  <ENTER>

  5. Hvis du afsluttede vimtutor i trin 1, så genstart vimtutor og flyt ned
     til følgende opsummering.

  6. Udfør trinnene ovenfor, når du har læst og forstået dem.
  
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 1 OPSUMMERING


  1. Markøren flyttes enten med piletasterne eller hjkl-tasterne.
	 h (venstre)	j (ned)       k (op)	    l (højre)

  2. Vim startes fra skalprompten, ved at skrive:  vim FILNAVN <ENTER>

  3. Vim afsluttes, ved at skrive:	   <ESC>   :q!	 <ENTER>  for at forkaste alle ændringer.
	     ELLER, ved at skrive:	   <ESC>   :wq	 <ENTER>  for at gemme ændringerne.

  4. Slet tegn ved markøren, ved at skrive:  x

  5. Indsæt eller vedhæft tekst, ved at skrive:
	 i   skriv indsat tekst       <ESC>		indsæt inden markøren
	 A   skriv vedhæftet tekst    <ESC>		vedhæft efter linjen

BEMÆRK: Når der trykkes på <ESC>, så stilles du i normal tilstand eller også
        annulleres en uønsket og delvist fuldført kommando.

Fortsæt nu med lektion 2.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lektion 1.2.1: SLETTEKOMMANDOER


		       ** Skriv  dw  for at slette et ord. **

  1. Tryk på  <ESC>  for at være sikker på, at du er i normal tilstand.

  2. Flyt markøren ned til linjen med --->.

  3. Flyt markøren til begyndelsen af et ord som skal slettes.

  4. Skriv   dw	 for at få ordet til at forsvinde.

  BEMÆRK: Bogstavet  d  vises på den sidste linje på den skærm du skrev
		det på. Vim venter på at du skriver  w . Hvis du ser et andet tegn
		end  d  , så skrev du forkert; tryk på  <ESC>  og start forfra.

---> Der er regnorm nogle ord som sjovt ikke hører til papir i sætningen.

  5. Gentag trin 3 og 4 indtil sætningen er korrekt og gå til lektion 2.2.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		       Lektion 1.2.2: FLERE SLETTEKOMMANDOER


	   ** Skriv  d$	for at slette til slutningen af linjen. **

  1. Tryk på  <ESC>  for at være sikker på, at du er i normal tilstand.

  2. Flyt markøren ned til linjen med --->.

  3. Flyt markøren til slutningen af den rette linje (EFTER det første . ).

  4. Skriv    d$    for at slette til slutningen af linjen.

---> Nogen skrev slutningen af linjen to gange. slutningen af linjen to gange.


  5. Flyt videre til lektion 2.3 for at forstå hvad der sker.





~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lektion 1.2.3: OM OPERATORER OG BEVÆGELSER


  Mange kommandoer som ændre tekst skabes fra en operator og en bevægelse.
  Formatet til en slettekommando med sletteoperatoren  d  er som følger:

  	d   bevægelse

  Hvor:
    d         - er sletteoperatoren.
    bevægelse - er hvad operatoren skal arbejde på (oplistet nedenfor).

  En kort liste over bevægelser:
    w - indtil begyndelsen af det næste ord, EKSKLUSIV dets første tegn.
    e - til slutningen af det nuværende ord, INKLUSIV det sidste tegn.
    $ - til slutningen af linjen, INKLUSIV det sidste tegn.

  Så når der skrives  de  så slettes der fra markøren til slutningen af ordet.

BEMÆRK: Når kun bevægelsen trykkes i normal tilstand, uden en operator,
        så flyttes markøren som angivet.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lektion 1.2.4: BRUG TÆLLER TIL EN BEVÆGELSE


   ** Når der skrives et nummer inden en bevægelse, så gentages den det antal gange. **

  1. Flyt markøren ned til begyndelsen af linjen med --->.

  2. Skriv  2w  for at flytte markøren fremad to ord.

  3. Skriv  3e  for at flytte markøren fremad til slutningen af det tredje ord.

  4. Skriv  0  (nul) for at flytte til begyndelsen af linjen.

  5. Gentag trin 2 og 3 med forskellige numre.

---> Dette er blot en linje med ord som du kan flytte rundt i.

  6. Flyt videre til lektion 2.5.




~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		   Lektion 1.2.5: BRUG TÆLLER TIL AT SLETTE FLERE


   ** Når der skrives et nummer med en operator, så gentages den det antal gange. **

  I kombinationen med sletteoperatoren og en bevægelse nævnt ovenfor kan du
  indsætte en tæller inden bevægelsen for at slette flere:
	 d   nummer   bevægelse

  1. Flyt markøren til det første ord MED STORT på linjen med --->.

  2. Skriv  d2w  for at slette de to ord MED STORT

  3. Gentag trin 1 og 2 med en anden tæller for at slette de efterfølgende
     ord MED STORT med én kommando

--->  denne ABC DE linje FGHI JK LMN OP med ord er Q RS TUV renset.





~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			 Lektion 1.2.6: ARBEJD PÅ LINJER


		   ** Skriv  dd   for at slette en hel linje. **

  Pga. at sletning af linjer bruges så ofte, så besluttede designerne af Vi
  at det ville være lettere bare at skrive to d'er for at slette en linje.

  1. Flyt markøren til den anden linje i frasen nedenfor.
  2. Skriv  dd  for at slette linjen.
  3. Flyt nu til den fjerde linje.
  4. Skriv   2dd   for at slette to linjer.

--->  1)  Roser er røde,
--->  2)  Mudder er sjovt,
--->  3)  Violer er blå,
--->  4)  Jeg har en scooter,
--->  5)  Ure viser tiden,
--->  6)  Sukker er sødt
--->  7)  Og du er lige så.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			 Lektion 1.2.7: FORTRYD-KOMMANDOEN


   ** Tryk på  u	for at fortryde de sidste kommandoer,   U  for at rette en hel linje. **

  1. Flyt markøren ned til linjen med ---> og placer den på
     den første fejl.
  2. Skriv  x  for at slette det første uønskede tegn.
  3. Skriv nu  u  for at fortryde den sidste kommando der blev udført.
  4. Ret denne gang alle fejlene på linjen med   x-kommadoen.
  5. Skriv nu et stort  U  for at få linjen tilbage til dens oprindelige tilstand.
  6. Skriv nu  u  nogle få gange for at fortryde  U'et  og forudgående kommandoer.
  7. Skriv nu CTRL-R (hold CTRL-tasten nede mens der trykkes på R) nogle få gange
     for at omgøre kommandoerne (fortryd fortrydelserne).

---> Rett fejlene ppå liinjen og errstat dem meed fortryd.

  8. Det er meget nyttige kommandoer. Flyt nu til lektion 2 opsummering.




~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 2 OPSUMMERING


  1. Slet fra markøren op til det næste ord, ved at skrive:    dw
  2. Slet fra markøren til slutningen af en linje, ved at skrive:    d$
  3. Slet en hel linje, ved at skrive:    dd

  4. Gentag en bevægelse ved at vedhæfte et nummer i begyndelsen:   2w
  5. Formatet til en ændr-kommando er:
               operator   [nummer]   bevægelse
     hvor:
       operator    - er hvad der skal gøres, såsom  d  for at slette
       [nummer]    - er en valgfri tæller til at gentage bevægelsen
       bevægelse   - flytter over teksten som der skal arbejde på, såsom  w (ord),
		   $ (til slutningen af linjen), osv.

  6. Flyt til begyndelsen af linjen med et nul:  0

  7. Fortryd tidligere handlinger, ved at skrive: 	   u  (lille u)
     Fortryd alle ændringerne på en linje, ved at skrive:  U  (stort U)
     Fortryd fortrydelserne, ved at skrive:		   CTRL-R

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			 Lektion 1.3.1: PUT-INDSÆTTE-KOMMANDOEN


       ** Skriv	p  for at put-indsætte tidligere slettede tekst efter markøren. **

  1. Flyt markøren ned til den første linje med --->.

  2. Skriv  dd  for at slette linjen og gemme den i et Vim-register.

  3. Flyt markøren til c)-linjen, OVER hvor den slettede linje skal være.

  4. Skriv   p   for at put-indsætte linjen nedenunder markøren.

  5. Gentag trin 2 til 4 for at put-indsætte alle linjerne i den rigtige rækkefølge.

---> d) Kan du lære lige så?
---> b) Violer er blå,
---> c) Intelligens skal læres,
---> a) Roser er røde,



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		        Lektion 1.3.2: ERSTAT-KOMMANDOEN


       ** Skriv  rx  for at erstatte tegnet ved markøren med  x . **

  1. Flyt markøren ned til den første linje med --->.

  2. Flyt markøren så den er ovenpå den første fejl.

  3. Skriv   r	og så tegnet som skal være der.

  4. Gentag trin 2 og 3 indtil den første linje er magen til den anden.

--->  Def var nohen der trukkede på de forkerge taster, da linjem blev skrevet!
--->  Der var nogen der trykkede på de forkerte taster, da linjen blev skrevet!

  5. Flyt nu videre til lektion 3.3.

BEMÆRK: Husk på at du skal lære ved at gøre det, ikke ved at lære det udenad.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lektion 1.3.3: ÆNDRINGSOPERATOREN


	   ** Ændr indtil slutningen af et ord, ved at skrive  ce . **

  1. Flyt markøren ned til den første linje med --->.

  2. Placer markøren på  k'et  i  likibj.

  3. Skriv  ce  og det korrekte ord (i dette tilfælde skrives  njen ).

  4. Tryk på <ESC> og flyt til det næste tegn der skal ændres.

  5. Gentag trin 3 og 4 indtil den første sætning er magen til den anden.

---> Likibj har nogle få ndo som vnes ændres vrf ændringsoperatoren.
---> Linjen har nogle få ord som skal ændres med ændringsoperatoren.

Bemærk at  ce  sletter ordet og stiller dig i indsæt-tilstand.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		       Lektion 1.3.4: FLERE ÆNDRINGER MED c


     ** ÆNDRINGSOPERATOREN bruges med de samme bevægelser som slet. **

  1. Ændringsoperatoren virker på samme måde som slet. Formatet er:

         c    [nummer]   bevægelse

  2. Bevægelserne er de samme, såsom   w (ord) og  $ (slutningen af linjen).

  3. Flyt ned til den første linje med --->.

  4. Flyt markøren til den første fejl.

  5. Skriv  c$  og skriv resten af linjen som den anden linje og tryk på <ESC>.

---> Slutningen af linjen har brug for lidt hjælp til at blive ligesom den anden.
---> Slutningen af linjen skal rettes med   c$-kommandoen.

BEMÆRK: Du kan bruge backspace-tasten til at rette fejl når du skriver.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 3 OPSUMMERING


  1. Put-indsæt tekst tilbage som lige er blevet slettet, ved at skrive   p .
     Det put-indsætter den slettede tekst EFTER markøren (hvis en linje blev
     slettet, så vil den være på linjen nedenunder markøren).

  2. Erstat tegnet under markøren, ved at skrive   r   og så
     tegnet som du vil have der.

  3. Ændringsoperatoren giver dig mulighed for at ændre fra markøren til hvor
     bevægelsen tager dig hen. Skriv f.eks.  ce  for at ændre fra markøren til
     slutningen af ordet,  c$  for at ændre til slutningen af en linjen.

  4. Formatet til at ændre er:

	 c   [nummer]   bevægelse

Gå nu videre til den næste lektion.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		   Lektion 1.4.1: MARKØRPLACERING OG FILSTATUS

  ** Skriv CTRL-G for at vise din placering i filen og filstatussen.
     Skriv  G  for at flytte til en linje i filen. **

  BEMÆRK: Læs hele lektionen, inden trinnene udføres!!

  1. Hold Ctrl-tasten nede og tryk på  g . Vi kalder det CTRL-G.
     Der vises en meddelelse nederst på siden med filnavnet og
     placeringen i filen. Husk linjenummeret til trin 3.

BEMÆRK: Du ser muligvis markørplaceringen nederst i højre hjørne af skærmen.
        Det sker når 'ruler'-valgmuligheden er sat (se  :help 'ruler'  )

  2. Tryk på  G  for at flytte dig nederst i filen.
     Skriv  gg  for at flytte dig øverst i filen.

  3. Skriv nummeret på den linje du var på, og så  G . Det
     returnerer dig til den linje du var på da du første trykkede på CTRL-G.

  4. Hvis du føler dig klar til at gøre det, så udføre trin 1 til 3.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lektion 1.4.2: SØG-KOMMANDOEN


     ** Skriv  /  efterfulgt af en frase for at søge efter frasen. **

  1. I normal tilstand, skriv  /-tegnet  . Bemærk at det og markøren
     vises i bunden af skærmen som med  :-kommandoen	.

  2. Skriv nu 'feeejjl' <ENTER>. Det er ordet du vil søge efter.

  3. Søg efter den samme frase igen, ved blot at skrive  n .
     Søg efter den samme frase i den anden retning, ved at skrive  N .

  4. Søg efter en frase i den modsatte retning, ved at bruge  ?  i stedet for  / .

  5. Gå tilbage hvor du kom fra, ved at trykke på  CTRL-O  (Hold Ctrl nede mens
     der trykkes på bogstavet o). Gentag for at gå længere tilbage. CTRL-I går fremad.

--->  "feeejjl" er den forkerte måde at stave til fejl; feeejjl er en fejl.
BEMÆRK: Når søgningen når slutningen af filen, så fortsætter den ved
        begyndelsen, men mindre 'wrapscan'-valgmuligheden er blevet slået fra.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		 Lektion 1.4.3: SØG EFTER MODSVARENDE PARENTESER


	      ** Skriv  %  for at finde en modsvarende ),], eller } . **

  1. Placer markøren på (, [, eller { på linjen nedenfor med --->.

  2. Skriv nu  %-tegnet  .

  3. Markøren flytter til den modsvarende parentes eller klamme.

  4. Skriv  %  for at flytte markøren til den anden modsvarende klamme.

  5. Flyt markøren til en anden (,),[,],{ eller } og se hvad  %  gør.

---> Dette ( er en testlinje med ('er, ['er ] og {'er }. ))


BEMÆRK: Det er meget nyttigt ved fejlretning af et program som mangler
        modsvarende parenteser!


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		        Lektion 1.4.4: UDSKIFT-KOMMANDOEN


	** Skriv  :s/gammel/ny/g  for at udskifte 'gammel' med 'ny'. **

  1. Flyt markøren ned til linjen med --->.

  2. Skriv  :s/dett/det <ENTER> . Bemærk at kommandoen kun ændre den
     første forekomst af "dett" på linjen.

  3. Skriv nu  :s/dett/det/g . Når  g-flaget  tilføjes, så udskiftes der
     globalt på linjen, altså ændre alle forekomster af "dett" på linjen.

---> dett siges at dett er bedst at se på blomster når dett er forår.

  4. Ændr hver forekomst af en tegnstreng mellem to linjer,
     ved at skrive   :#,#s/gammel/ny/g    hvor #,# er linjenumrene over området
                                          af linjer hvor udskiftningen skal ske.
     Skriv           :%s/gammel/ny/g      for at ændre hver forekomst i hele filen.
     Skriv           :%s/gammel/ny/gc     for at finde hver forekomst i hele filen,
     			                  med en prompt om hvorvidt der skal udskiftes eller ej.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 4 OPSUMMERING


  1. CTRL-G  viser din placering i filen og filstatussen.
             G  flytter til slutningen af filen.
     nummer  G  flytter til linjenummeret.
            gg  flytter til den første linje.

  2. Når der skrives  /	efterfulgt af en frase, så søges der FREMAD efter frasen.
     Når der skrives  ?	efterfulgt af en frase, så søges der BAGLÆNS efter frasen.
     Skriv  n  efter en søgning, for at finde den næste forekomst i den samme retning,
     eller  N  for at søge i den modsatte retning.
     CTRL-O tager dig tilbage til ældre placeringer, CTRL-I til nyere placeringer.

  3. Når der skrives  %	mens markøren er på et (,),[,],{, eller }, så går den til dens match.

  4. Udskift den første første gammel med ny på en linje, ved at skrive    :s/gammel/ny
     Udskift alle gammel med ny på en linje, ved at skrive		   :s/gammel/ny/g
     Udskift fraser mellem to linenumre, ved at skrive			   :#,#s/gammel/ny/g
     Udskift alle forekomster i filen, ved at skrive			   :%s/gammel/ny/g
     Spørg om bekræftelse hver gang, ved at tilføje 'c'			   :%s/gammel/ny/gc

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lektion 1.5.1: UDFØR EN EKSTERN KOMMANDO


   ** Skriv  :!	efterfulgt af en ekstern kommando, for at udføre kommandoen. **

  1. Skriv den velkendte kommando	:  for at sætte markøren nederst på
     skærmen. Det giver dig mulighed for at indtaste en kommandolinjekommando.

  2. Skriv nu  !-tegnet  (udråbstegn). Det giver dig mulighed
     for at udføre enhver ekstern skalkommando.

  3. Skriv f.eks.   ls   efter ! og tryk så på <ENTER>. Det
     viser dig en liste over din mappe, ligesom hvis du var ved
     skalprompten. Eller brug  :!dir  hvis ikke ls virker.

BEMÆRK: Det er muligt at udføre enhver ekstern kommando på denne måde,
        også med argumenter.

BEMÆRK: Alle  :-kommandoer  skal afsluttes ved at trykke på <ENTER>.
        Vi nævner det ikke altid herefter.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lektion 1.5.2: MERE OM AT SKRIVE FILER


     ** Gem ændringerne som er foretaget til teksten, ved at skrive  :w FILNAVN. **

  1. Skriv  :!dir  eller  :!ls  for at få en liste over din mappe.
     Du ved allerede at du skal trykke på <ENTER> bagefter.

  2. Vælg et filnavn som ikke findes endnu, såsom TEST.

  3. Skriv nu:	 :w TEST   (hvor TEST er filnavnet som du vælger.)

  4. Det gemmer hele filen (Vim-vejledningen) under navnet TEST.
     Bekræft det, ved igen at skrive    :!dir  eller  :!ls   for at se din mappe.

BEMÆRK: Hvis du afslutter Vim og starter den igen med  vim TEST , så vil
        filen være en nøjagtig kopi af vejledningen da du gemte den.

  5. Fjern nu filen, ved at skrive (MS-DOS):    :!del TEST
				eller (Unix):	:!rm TEST


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lektion 1.5.3: MARKÉR TEKST SOM SKAL SKRIVES


	** Gem en del af en fil, ved at skrive  v  bevægelse  :w FILNAVN **

  1. Flyt markøren til denne linje.

  2. Tryk på  v  og flyt markøren til the femte punkt nedenfor. Bemærk at
     teksten er fremhævet.

  3. Tryk på  :-tegnet  . Nederst på skærmen vises  :'<,'>.

  4. Skriv  w TEST  , hvor TEST er filnavnet som endnu ikke findes. Bekræft
     at du ser  :'<,'>w TEST  inden du trykker på <ENTER>.

  5. Vim skriver de markerede linjer til filen TEST. Brug  :!dir  eller  :!ls
     for at se den. Fjern den ikke endnu! Vi bruger den i den næste lektion.

BEMÆRK: Når der trykkes på  v  startes visuel markering. Du kan flytte markøren
        rundt for at gøre markeringen større eller mindre. Du kan så bruge en
        operator til at gøre noget med teksten. F.eks. vil  d  slette teksten.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lektion 1.5.4: INDHENT OG SAMMENLÆG FILER


       ** Indsæt indholdet af en fil, ved at skrive  :r FILNAVN  **

  1. Placer markøren lige ovenover denne linje.

BEMÆRK: Når trin 2 er udført vil du se teksten fra lektion 5.3. Flyt så
        NED for at se denne lektion igen.

  2. Indhent nu din TEST-fil med kommandoen   :r TEST   , hvor TEST er
     navnet på filen som du brugte.
     Filen som du indhenter placeres under markørens linje.

  3. Bekræft at en fil blev indhentet, ved at flytte markøren tilbage og bemærk
     at der nu er to kopier af lektion 5.3, den originale og filversionen.

BEMÆRK: Du kan også læse outputtet fra en ekstern kommando. F.eks. læser
        :r !ls  outputtet fra ls-kommandoen og indsætter det under
        markøren.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 5 OPSUMMERING


  1.  :!kommando  udfører en ekstern kommando.

      Nogle nyttige eksempler er:
	 (MS-DOS)	  (Unix)
	  :!dir		   :!ls		   -  viser en liste over mapper.
	  :!del FILNAVN    :!rm FILNAVN    -  fjerner filen FILNAVN.

  2.  :w FILNAVN   skriver den nuværende Vim-fil til disken med navnet FILNAVN.

  3.  v  bevægelse  :w FILNAVN  gemmer de visuelt markerede linjer i filen
      FILNAVN.

  4.  :r FILNAVN  indhenter diskfilen FILNAVN og indsætter den under
      markørens placering.

  5.  :r !dir  læser outputtet fra dir-kommandoen og indsætter det under
      markørens placering.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			    Lektion 1.6.1: ÅBN-KOMMANDOEN


 ** Skriv  o  for at åbne en linje under markøren og stille dig i indsæt-tilstand. **

  1. Flyt markøren ned til linjen med --->.

  2. Skriv bogstavet  o  med småt, for at åbne en linje UNDER markøren og stille
     dig i indsæt-tilstand.

  3. Skriv nu noget tekst og tryk på <ESC> for at afslutte indsæt-tilstand.

---> Efter  o  er blevet skrevet, placeres markøren på den åbne linje i indsæt-tilstand.

  4. Skriv blot et stort	O , i stedet for et lille  o  , for at
     åbne en linje OVENOVER markøren. Prøv det på linjen nedenfor.

---> Åbn en line ovenover denne, ved at skrive O mens markøren er på denne linje.




~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lektion 1.6.2: VEDHÆFT-KOMMANDOEN


	     ** Skriv  a  for at indsætte tekst EFTER markøren. **

  1. Flyt markøren ned til begyndelsen af linjen med --->.
  
  2. Tryk på  e  indtil markøren er på slutningen af  lin .

  3. Skriv et  a  (med småt) for at vedhæfte tekst EFTER markøren.

  4. Fuldfør ordet ligesom linjen under det. Tryk på <ESC> for at afslutte
     indsæt-tilstand.

  5. Brug  e  til at flytte til det næste ufærdige ord og gentag trin 3 og 4.
  
---> Lin giver dig mulighed for at øv vedhæftnin af tekst til en linje.
---> Linjen giver dig mulighed for at øve vedhæftning af tekst til en linje.

BEMÆRK: a, i og A går alle til den samme indsæt-tilstand,
        den eneste forskel er hvor tegnene indsættes.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lektion 1.6.3: AN ANDEN MÅDE AT ERSTATTE


      ** Skriv et stort  R  for at erstatte flere end ét tegn. **

  1. Flyt markøren ned til den første linje med --->. Flyt markøren til
     begyndelsen af den første  xxx .

  2. Tryk nu på  R  og skriv nummeret som er under det på den anden linje,
     så det erstatter xxx .

  3. Tryk på <ESC> for at forlade erstat-tilstand. Bemærk at resten af linjen
     forbliver uændret.

  4. Gentag trinnene for at erstatte det sidste xxx.

---> Når 123 lægges sammen med xxx giver det xxx.
---> Når 123 lægges sammen med 456 giver det 579.

BEMÆRK: Erstat-tilstand er ligesom indsæt-tilstand, men hvert indtastede
        tegn sletter et eksisterende tegn.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lektion 1.6.4: KOPÍER OG INDSÆT TEKST


	  ** Brug  y-operatoren  til at kopiere tekst og  p  til at indsætte den **

  1. Gå ned til linjen med ---> og placer markøren efter "a)".
  
  2. Start visuel tilstand med  v  og flyt markøren til lige inden "første".
  
  3. Skriv  y  for at yank-udtrække (kopiere) den fremhævede tekst.

  4. Flyt markøren til slutningen af den næste linje:  j$

  5. Skriv  p  for at put-indsætte (indsætte) teksten. Skriv så:  a andet <ESC> .

  6. Brug visuel tilstand til at markere " punkt.", yank-udtræk med  y , flyt
     til slutningen af næste linje med  j$  og put-indsæt teksten der med  p .

--->  a) dette er det første punkt.
      b)

  BEMÆRK: du kan også bruge  y  som en operator;  yw  yank-udtrækker et ord.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			  Lektion 1.6.5: SÆT VALGMULIGHED


	  ** Sæt en valgmulighed så en søgning eller udskiftning ignorerer forskelle på store/små bogstaver **

  1. Søg efter 'ignorer', ved at skrive:   /ignorer  <ENTER>
     Gentag flere gange ved at trykke på  n .

  2. Sæt 'ic'-valgmuligheden (Ignorer forskelle på store/små bogstaver), ved at skrive:   :set ic

  3. Søg nu efter 'ignorer' igen, ved at trykke på  n
     Bemærk at Ignorer og IGNORER nu også bliver fundet.

  4. Sæt 'hlsearch'- og 'incsearch'-valgmulighederne:  :set hls is

  5. Skriv nu søg-kommandoen igen og se hvad der sker:  /ignorer <ENTER>

  6. Deaktivér ignorering af forskelle på store/små bogstaver, ved at skrive:  :set noic

BEMÆRK: Fjern fremhævningen af matches, ved at skrive:   :nohlsearch 
BEMÆRK: Hvis du vil ignorere case for en enkelt søg-kommando, så brug  \c
        i frasen:  /ignorer\c  <ENTER>
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 6 OPSUMMERING

  1. Skriv  o  for at åbne en linje NEDENUNDER markøren og starte indsæt-tilstand.
     Skriv  O  for at åbne en linje OVENOVER markøren.

  2. Skriv  a  for at indsætte tekst EFTER markøren.
     Skriv  A  for at indsætte tekst efter slutningen af linjen.

  3.   e-kommandoen  flytter til slutningen af et ord.

  4.   y-operatoren  yank-udtrækker (kopierer) tekst,  p  put-indsætter (indsætter) den.

  5. Når der skrives et stort  R  stilles du i erstat-tilstand indtil der trykkes på  <ESC>  .

  6. Når der skrives ":set xxx", så sættes valgmuligheden "xxx". Nogle valgmuligheder er:
  	'ic' 'ignorecase'	ignorer forskelle på store/små bogstaver når der søges
	'is' 'incsearch'	vis delvise match for en søgefrase
	'hls' 'hlsearch'	fremhæv alle fraser som matcher
     Du kan enten bruge det lange eller korte valgmulighedsnavn.

  7. Vedhæft "no" i begyndelsen, for at slå en valgmulighed fra:   :set noic

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		           Lektion 1.7.1: FÅ HJÆLP


		      ** Brug online-hjælpesystemet **

  Vim har et omfattende online-hjælpesystem. Prøv en af disse tre,
  for at komme i gang:
	- tryk på <HELP>-tasten (hvis du har en)
	- tryk på <F1>-tasten (hvis du har en)
	- skriv   :help <ENTER>

  Læs teksten i hjælpevinduet for at finde ud af hvordan hjælpen virker.
  Skriv  CTRL-W CTRL-W   for at hoppe fra et vindue til et andet.
  Skriv    :q <ENTER>    for at lukke hjælpevinduet.

  Du kan finde hjælp om næsten alle emner, ved at give et argument til
  ":help"-kommandoen. Prøv disse (husk at trykke på <ENTER>):

	:help w
	:help c_CTRL-D
	:help insert-index
	:help user-manual
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lektion 1.7.2: OPRET ET OPSTARTS-SCRIPT


			  ** Aktivér Vim-funktionaliteter **

  Vim har mange flere funktionaliteter end Vi, men de fleste er deaktiveret som
  standard. For at bruge flere funktionaliteter skal du oprette en "vimrc"-fil.

  1. Begynd at redigere "vimrc"-filen. Det afhænger af dit system:
	:e ~/.vimrc		i Unix
	:e ~/_vimrc		i MS-Windows

  2. Læs nu indholdet af eksempel "vimrc"-filen:
	:r $VIMRUNTIME/vimrc_example.vim

  3. Skriv filen med:
	:w

  Næste gang du starter Vim bruger den syntaksfremhævning.
  Du kan tilføje alle dine foretrukne indstillinger til "vimrc"-filen.
  Få mere information, ved at skrive  :help vimrc-intro

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			     Lektion 1.7.3: FULDFØRELSE


	      ** Kommandolinjefuldførelse med CTRL-D og <TAB> **

  1. Sørg for at Vim ikke er i kompatibel tilstand:  :set nocp

  2. Se hvilke filer der er i mappen:  :!ls   eller  :!dir

  3. Skriv begyndelsen af en kommando:  :e

  4. Tryk på  CTRL-D  og Vim viser en liste over kommandoer der begynder med "e".

  5. Tryk på <TAB>  og Vim vil fuldføre kommandonavnet til ":edit".

  6. Tilføj nu et mellemrum og begyndelsen af et eksisterende filnavn:  :edit FIL

  7. Tryk på <TAB>. Vim fuldfører navnet (hvis det er unikt).

BEMÆRK: Fuldførelse virker til mange kommandoer. Prøv blot at trykke på
        CTRL-D og <TAB>. Det er særligt nyttigt til  :help .

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			         Lektion 7 OPSUMMERING


  1. Skriv  :help  eller tryk på <F1> eller <Help>  for at åbne et hjælpevindue.

  2. Skriv  :help kommando  for at finde hjælp om  kommando .

  3. Skriv  CTRL-W CTRL-W  for at hoppe til et andet vindue

  4. Skriv  :q  for at lukke hjælpevinduet

  5. Opret et vimrc-opstarts-script for at bevare dine foretrukne indstillinger.

  6. Når der skrives en  :-kommando  , så tryk på CTRL-D for at se
     mulige fuldførelser. Tryk på <TAB> for at bruge en fuldførelse.







~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~

  Det afslutter Vim-vejledningen. Det var meningen den skulle give et
  kortfattet overblik af Vim-editoren, lige nok til at du kan bruge editoren
  nogenlunde let. Den er langt fra komplet, da Vim har mange mange flere
  kommandoer. Læs brugermanualen som det næste: ":help user-manual".

  Denne bog anbefales, til yderligere læsning og studering:
	Vim - Vi Improved - af Steve Oualline
	Forlag: New Riders
  Den første bog som helt er tilegnet Vim. Specielt nyttig for begyndere.
  Der er mange eksempler og billeder.
  Se https://iccf-holland.org/click5.html

  Denne bog er ældre og mere om Vi end Vim, men anbefales også:
	Learning the Vi Editor - af Linda Lamb
	Forlag: O'Reilly & Associates Inc.
  Det er en god bog til at komme til kende næsten alt hvad du vil gøre med Vi.
  Den sjette udgave inkluderer også information om Vim.

  Vejledningen blev skrevet af Michael C. Pierce og Robert K. Ware,
  Colorado School of Mines med ideer af Charles Smith,
  Colorado State University. E-mail: bware@mines.colorado.edu.

  Ændret til Vim af Bram Moolenaar.

  Oversat af scootergrisen.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
